Verklaring oor staatsbeheerde Ondernemings | Die Vryburger
Verklaring oor staatsbeheerde Ondernemings
May 29, 2013 - Ekonomie - 5 comments
Die langverwagte verslag oor ondernemings in staatsbesit (OSB) is op 28 Mei deur die ondervoorsitter van die aangestelde ondersoekkommissie, Glen Mashinini, vrygestel. Die ondersoekspan was op 12 Mei 2010 aangestel om die OSB’s te ondersoek en met aanbevelings te kom oor hoe dit in die toekoms hanteer moet word. Die ANC-regime was aanvanklik onder die indruk dat daar ongeveer 300 OSB’s is, maar moes tydens die ondersoek ontdek dat daar inderdaad 715 sodanige ondernemings is.
Die regime se minister van Monitering en Evaluasie, Collins Chabane, het gesê dat die staat duidelike riglyne moet opstel oor finansiële ondersteuning aan ‘n OSB en dat reddingspakette nie op ‘n lukraak basis moet geskied nie. Die oplossing sal ‘n lang proses wees.
Die ondersoekkomitee bevind dat van die OSB’s waarde vir geld bied, maar dat daar ruimte vir verbetering is. Die meeste van die ondernemings ondervind finansiële probleme. Daar moes aan sommige hulp verleen word met befondsing (SAL is ‘n voorbeeld, Die Vryburger redaksie). Daar is ook OSB’s, soos die SABC, wat geregtig is op befondsing van die staat en wat nie ingestel is op ‘n winsmotief nie. Die verslag het doelbewus nie besonderhede wat verwys na privatisering van OSB’s nie, alhoewel besef word dat sekere ondernemings beter bestuur kan word in privaatbesit. Ondersoek behoort gedoen te word of sekere OSB’s deel moet vorm van staatdepartemente en of sekeres eerder gesluit moet word.
Foto -, Glen Mashinini
5 thoughts on “Verklaring oor staatsbeheerde Ondernemings”
Johan Bloem May 29, 2013 at 3:48 pm
Kan jy nou meer! Hulle weet nie wat hulle eie bates is nie. Ek weet nie wat ‘n OSB is nie maar aanvaar (verskoon asb as dit onkunde is) dat ons hier temake het met para-statale instellings, waarvoor die owerheid by wetgewing verantwoordelik is en waarvoor die betrokke instellings vir gesonde administrasie en bestuur EN winsgenerering, verantwoordelik is.
Kaders word ontplooi en as diesulkes nie die mas opkom nie, kry hulle ‘n goue handdruk,verlaat die toneel en die proses herhaal homself net weer. Die opskrif van hierdie berig lees”Staatsbeheerde Instellings”. Hoe kan hulle nie weet wat hulle beheer en waarvoor hulle verantwoordelik is nie?
DuP du Plessis May 30, 2013 at 2:15 pm
Verw. “Die ondersoekkomitee bevind dat van die OSB’s waarde vir geld bied, maar dat daar ruimte vir verbetering is. Die meeste van die ondernemings ondervind finansiële probleme.”
As dit vir Glen Mashinini drie jaar en twee weke geneem het om met so ‘n omvangryke dokument vorendag te kom, soos wat hierbo in drie paragrawe saamgevat kon word, kan mens seker aanvaar dat hulle nie sal weet nie en dat hulle finansiële probleme sal ondervind.
Johan Bloem May 30, 2013 at 3:50 pm
As dit nie so absoluut tragies is nie, kon mens sekerlik daaroor gelag het. Ek aanvaar dat van hierdie instellings dateer uit die ou SA, wat met geweldige insette en besondere kundigheid tot stand gebring en bestuur is. Dink maar aan die wat tydens die “isolasie periode” op militêre gebied wapentuig van hoogstaande gehalte, van handwapens, vliegtuie, pantservoertuie en grofgeskut vervaardig het, wat deur die wêreld in aanvraag was. Vandag tot in die grond in vernietig is/word. Is daar waaragtig niks wat verniet gekry is wat instand gehou word nie!!
Finansiële ondersteuning!! Rededingspakette!! Sal die spul ooit die mate van verval en die omvang van hulp wat benodig word bekendmaak?
DuP du Plessis May 30, 2013 at 4:16 pm
Ek lei af uit die sentiment in jou kommentaar hierbo, dat beide van ons dalk al jare in dieselfde bedryf werksaam was. Ek het 43 jaar gelede nooit kon dink dat elektronika en wapentuig so in mens se bloed sou kon inkruip nie.
Ek het op 2 Februarie 1990 ook nie besef aan watse verraad ons volk onderwerp sou word nie.
Johan Bloem May 30, 2013 at 6:18 pm
Ek was 35 jaar staatsamptenaar en nie rerig by elektronika betrokke nie. Na ’94 nie kans gesien om siel te verkoop nie en afgetree.
Die tragedie is dat diegene wat die verraad in ’94 gepleeg het deur sommige van ons omarm word- geen name, geen strafdril!